ประกาศกระทรวงการคลัง เรื่อง  กำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้งสำหรับกรรมการ อนุกรรมการ เลขานุการและผู้ช่วยเลขานุการ

ประกาศกรมทางหลวงชนบท 
ประกาศกรมทางหลวงชนบท
เรื่อง
การขออนุญาตกระทำการใดๆ ในเขตทางหลวงของกรมทางหลวงชนบท[๑]
 

เพื่อให้การดำเนินการขออนุญาตสร้างทาง
ถนน หรือสิ่งอื่นใดในเขตทางหลวงของกรมทางหลวงชนบทเพื่อเป็นทางเข้าออกทางหลวง
การขออนุญาตติดตั้ง แขวน วาง หรือกองสิ่งใดในเขตทางหลวงของกรมทางหลวงชนบท
การขออนุญาตปลูกสร้างสิ่งใดในเขตทางหลวงของกรมทางหลวงชนบท
และการขออนุญาตปักเสาพาดสายวางท่อในเขตทางหลวงของกรมทางหลวงชนบท ตามมาตรา ๓๗ มาตรา
๓๘ มาตรา ๔๗ และมาตรา ๔๘ แห่งพระราชบัญญัติทางหลวง พ.ศ. ๒๕๓๕
ดำเนินไปด้วยความเรียบร้อยและเป็นไปในแนวทางเดียวกัน อาศัยอำนาจตามมาตรา ๒๖
แห่งพระราชบัญญัติทางหลวง พ.ศ. ๒๕๓๕
อธิบดีกรมทางหลวงชนบทจึงกำหนดหลักเกณฑ์การขออนุญาต ดังต่อไปนี้

๑.
คุณสมบัติของผู้ยื่นคำขออนุญาต
๑.๑
ต้องเป็นเจ้าของกรรมสิทธิ์หรือผู้ครอบครองโดยชอบด้วยกฎหมายในที่ดินที่ประสงค์จะสร้างทางเข้าออกทางหลวง
๑.๒
หากเป็นนิติบุคคลให้ผู้ที่มีอำนาจลงนามแทนนิติบุคคลเป็นผู้ยื่นคำขอ

๒.
การยื่นคำขออนุญาตให้ยื่นตามแบบคำขออนุญาตที่กำหนดพร้อมเอกสารหลักฐานดังต่อไปนี้
๒.๑
สำเนาบัตรประจำตัวประชาชน หรือสำเนาบัตรข้าราชการ
๒.๒ สำเนาทะเบียนบ้าน
๒.๓ สำเนาโฉนดที่ดิน
(เฉพาะกรณีขออนุญาตสร้างทาง ถนนเพื่อเป็นทางเข้าออกทางหลวง)
๒.๔
สำเนาหนังสือรับรองการจดทะเบียนนิติบุคคล
๒.๕ แบบแปลน
แผนผังบริเวณมีผู้ที่รับผิดชอบลงนามครบถ้วน จำนวน ๓ ชุด

๓.
การขออนุญาตกระทำการใดๆ
ในเขตทางหลวงต้องเป็นไปตามข้อกำหนดและหรือเงื่อนไขที่กรมทางหลวงชนบทกำหนด

๔.
ติดต่อขอรับแบบคำขออนุญาต ขอตรวจดูแบบมาตรฐานทางเข้าออกข้อกำหนด หรือเงื่อนไขใดๆ
ได้ที่สำนักงานทางหลวงชนบทจังหวัดทุกจังหวัด
หรือสำนักบำรุงรักษาและอำนวยความปลอดภัยงานทาง กรมทางหลวงชนบท ซึ่งตั้งอยู่เลขที่
๓๐๑ ถนนพหลโยธิน แขวงอนุสาวรีย์ เขตบางเขน กรุงเทพฯ ๑๐๒๒๐
หรือสอบถามข้อมูลเพิ่มเติมได้ที่โทรศัพท์ ๐ 
๒๙๗๒  ๙๕๔๒  ๔ โทรสาร ๐ 
๒๙๗๒๙๓๑๙ web Site www.dor.go.th

๕.
ยื่นแบบคำขออนุญาตได้ที่สำนักงานทางหลวงชนบทจังหวัดในพื้นที่
ยกเว้นทางหลวงที่อยู่ในเขตกรุงเทพมหานคร และทางหลวงในเขตปริมณฑลเฉพาะถนนนครอินทร์
ถนนราชพฤกษ์ ถนนเลี่ยงเมืองนนทบุรี และถนนเลี่ยงเมืองปากเกร็ด
ให้ยื่นที่สำนักบำรุงรักษาและอำนวยความปลอดภัยงานทาง กรมทางหลวงชนบท


ประกาศ
ณ วันที่ ๒๑ กรกฎาคม พ.ศ. ๒๕๔๗
สุรชัย ธารสิทธิ์พงษ์
อธิบดีกรมทางหลวงชนบท






























พรพิมล/พิมพ์
๑๘
ตุลาคม ๒๕๔๗
พัชรินทร์/อมราลักษณ์/ตรวจ
๓
พฤศจิกายน ๒๕๔๗
A+B

[๑] รก.๒๕๔๗/พ๘๒ง/๑๖/๒๖
กรกฎาคม ๒๕๔๗